### 12.    Beslutning om anlægsbudget til rensning af røggasser fra færger

**Åbent**

Sagsnr.: 326-2020-59941       J.nr.: 13.25.00           Dokumentnr.:
326-2020-205000

**Sagstype**

Beslutning

**Resume og sagens baggrund**

Med henblik på at understøtte aktiviteten i den private
sektor i [adresse] besluttede Kommunalbestyrelsen den 24. juni 2020 at fremrykke
og igangsætte en række anlægsaktiviteter til udførelse i 2020.

I den forbindelse blev det besluttet at prioritere rensning
af røggasser fra [adresse] færger.

**Indstillinger**

Direktøren indstiller

1.
At der gives en anlægsbevilling på 4 mio. kr. finansieret af kassen til
at installere filtre på [adresse] hovedmotorer.

**Behandling**

Økonomiudvalget, Kommunalbestyrelsen.

**Sagsfremstilling**

Partikelforurening fra skibsmotorer er generelt et problem.
Kalundborg kommune er blevet præsenteret for et mekanisk filter, der
installeres i serieforbindelse på udstødningsmanifolden så tæt på motoren som
muligt. Røggassen bevæger sig igennem filtret og bliver renset for partikler.
På grund af varmen bliver partiklerne ”brændt af” og efterlades i filtrene.

Med en støvsuger skal man rense filtrene en gang om året.
Den afledte driftsomkostning af selve filtret ved en installation vurderes ikke
at være væsentlig, ligesom levetiden af både filtre og installation vurderes
til at være mindst ligeså lang som motorernes levetid.

Prislejet antages for Sejerøfærgens vedkommende at ligge
indenfor 4 mio. kr. Der er ikke indhentet vejledende pris for Nekseløfærgen.

Fordelene ved at installere filtrene er, at disse effektivt
renser røggasserne og dæmper støj fra motorerne. Der vil således også være en
tydelig visuel og hørbar effekt. I tilgift vil filtrene afhjælpe et aktuelt
problem, hvor sod suges ned i maskinen og forringer turboladerne på motorerne.
Filtrene vil desuden forbedre arbejdsmiljøet i maskinrummet.

Ulemperne er, at filtrene ikke har nogen effekt i forhold
til brændstofforbruget og derfor ikke vil have en afledt besparelse i indkøb af
brændstof og udledning af CO2. Driftsmæssigt vil filtrene medføre en laver
udstødningstemperatur end producenten af motorerne anbefaler, hvilket
forventeligt vil have en effekt i forhold til vedligeholdelsen af motorerne.
Der er ikke udarbejdet et estimat på dette. Endelig er det en høj investering i
forhold til færgernes alder.

Anskaffelsesprisen ligger over tærskelværdierne for varekøb
jf. udbudsloven og gennemførelse forudsætter forventeligt at skulle ske i
overensstemmelse med lovens afsnit II.

Rammen på 4 mio. kr. som besluttet af kommunalbestyrelsen på
mødet i juni giver alene mulighed for at installere filtrene på [adresse].

**Økonomiske konsekvenser**

Der afsættes anlægsbudget på i alt 4 mio. kr. til projektet,
som finansieres af kassen.

[adresse] bemærkninger er indarbejdet i sagen.

**Økonomiudvalgets møde den 19.
august 2020:**

Anbefales.